title: Odluka Vijeća (ZVSP) 2015/740 od 7. svibnja 2015. o mjerama ograničavanja s obzirom na stanje u Južnom Sudanu i stavljanju izvan snage Odluke 2014/449/ZVSP

text:
               8.5.2015

               HR

               Službeni list Europske unije

               L 117/52

         ODLUKA VIJEĆA (ZVSP) 2015/740
   od 7. svibnja 2015.
   o mjerama ograničavanja s obzirom na stanje u Južnom Sudanu i stavljanju izvan snage Odluke 2014/449/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 10. srpnja 2014. donijelo Odluku 2014/449/ZVSP (1) uzimajući u obzir svoju duboku zabrinutost, koja je i dalje prisutna, zbog stanja u Južnom Sudanu.

               (2)

               Dana 3. ožujka 2015. Vijeće sigurnosti Ujedinjenih naroda usvojilo je Rezoluciju (RVSUN) 2206 (2015), uzimajući u obzir svoju duboku uznemirenost i zabrinutost zbog sukoba između Vlade Republike Južnog Sudana i oporbenih snaga koji traje od prosinca 2013., svoju zabrinutost zbog snažne ljudske patnje koja je proizašla iz njega te svoju oštru osudu prijašnjeg i postojećeg kršenja i zlouporabe ljudskih prava te kršenja međunarodnog humanitarnog prava, kao i zabrinutost zbog masovnog raseljavanja osoba i produbljivanja humanitarne krize. Vijeće sigurnosti naglasilo je odgovornost za patnju naroda Južnog Sudana koju snose sve strane sukoba. Također je utvrdilo da stanje u Južnom Sudanu predstavlja prijetnju međunarodnom miru i sigurnosti u regiji.

               (3)

               U stavcima 9. i 12. RVSUN-a 2206 (2015) predviđaju se mjere ograničavanja u obliku ograničenja putovanja i zamrzavanja imovine koje se mogu primijeniti u odnosu na osobe i subjekte koje je odredio Odbor Vijeća sigurnosti osnovan na temelju stavka 16. RVSUN-a naroda 2206 (2015) („Odbor”). U stavcima 6., 7. i 8. RVSUN-a 2206 (2015) predviđaju se i kriteriji za određivanje osoba i subjekata koji podliježu mjerama ograničavanja navedenima u stavcima 9. i 12. te Rezolucije.

               (4)

               Radi jasnoće, mjere ograničavanja uvedene u Odluci 2014/449/ZVSP i mjere ograničavanja predviđene u Rezoluciji RVSUN-a 2206 (2015) koju je usvojilo Vijeće sigurnosti Ujedinjenih naroda trebalo bi integrirati u jedinstveni pravni instrument.

               (5)

               Odluku 2014/449/ZVSP stoga bi u skladu s tim trebalo staviti izvan snage.

               (6)

               Za provedbu određenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   1.   Državljanima država članica ili s državnog područja država članica ili onima koji se služe plovilima ili zrakoplovima pod zastavom država članica zabranjuje se prodaja, prijenos ili izvoz oružja i povezanog materijala svih vrsta, između ostalog oružja i streljiva, vojnih vozila i opreme, paravojne opreme i rezervnih dijelova za prethodno navedeno u Južni Sudan, ili nabava prethodno navedenog za Južni Sudan, neovisno o tome potječe li ono s njihovog državnog područja ili ne.
   2.   Također se zabranjuje:

               (a)

               posredno ili neposredno pružati tehničku pomoć, posredničke usluge ili druge usluge u vezi s predmetima iz stavka 1., ili u vezi s nabavom, proizvodnjom, održavanjem i uporabom takvih predmeta bilo kojoj fizičkoj ili pravnoj osobi, subjektu ili tijelu u Južnom Sudanu ili radi uporabe u Južnom Sudanu;

               (b)

               posredno ili neposredno financirati ili pružati financijsku pomoć u vezi s predmetima iz stavka 1., uključujući posebno bespovratna sredstva, zajmove i jamstva za izvozne kredite kao i osiguranje te reosiguranje za bilo kakvu prodaju, nabavu, prijenos ili izvoz takvih predmeta ili za pružanje povezane tehničke pomoći, posredničkih usluga ili drugih usluga fizičkim ili pravnim osobama, subjektima ili tijelima u Južnom Sudanu ili radi uporabe u Južnom Sudanu;

               (c)

               sudjelovati svjesno i namjerno u aktivnostima čiji je cilj ili učinak zaobilaženje mjera iz točke (a) ili (b).

         Članak 2.
   1.   Članak 1. ne primjenjuje se na:

               (a)

               prodaju, nabavu, prijenos ili izvoz neubojite vojne opreme koja je namijenjena isključivo uporabi u humanitarne svrhe, uporabi prilikom praćenja stanja ljudskih prava ili uporabi u zaštitne svrhe, ili programima izgradnje institucija UN-a, Afričke unije (AU), EU-a ili Međuvladinog tijela za razvoj (IGAD), ili materijala namijenjenog operacijama upravljanja krizama UN-a, AU-a i EU-a;

               (b)

               prodaju, nabavu, prijenos ili izvoz neborbenih vozila u koja su prilikom proizvodnje ili naknadno ugrađeni materijali za protubalističku zaštitu, a namijenjena su isključivo kako bi ih osoblje EU-a i njezinih država članica ili osoblje UN-a, AU-a ili IGAD-a upotrebljavalo u zaštitne svrhe;

               (c)

               pružanje tehničke pomoći, posredničkih usluga i drugih usluga povezanih s opremom ili programima i operacijama iz točke (a);

               (d)

               financiranje i pružanje financijske pomoći povezane s opremom ili programima i operacijama iz točke (a);

               (e)

               prodaju, nabavu, prijenos ili izvoz opreme za razminiranje i materijala koji se upotrebljavaju u operacijama razminiranja;

               (f)

               prodaju, nabavu, prijenos ili izvoz neubojite vojne opreme koja je namijenjena isključivo za potporu procesu reformi sigurnosnog sektora u Južnom Sudanu kao i osiguravanje financiranja, financijske pomoći ili tehničke pomoći povezane s tom opremom,

         pod uvjetom da je takve isporuke unaprijed odobrilo nadležno tijelo države članice o kojoj je riječ.
   2.   Članak 1. također se ne primjenjuje na zaštitnu odjeću, među ostalim zaštitne prsluke i vojne kacige, koje isključivo za svoju osobnu uporabu u Južni Sudan privremeno izvozi osoblje EU-a ili njezinih država članica, osoblje UN-a ili IGAD-a ili predstavnici medija i humanitarni djelatnici, djelatnici razvojne pomoći te s njima povezano osoblje.
   3.   Države članice prosuđuju pošiljke iz ovog članka od slučaja do slučaja, pri čemu u cijelosti uzimaju u obzir mjerila iz Zajedničkog stajališta Vijeća 2008/944/ZVSP (2). Države članice zahtijevaju odgovarajuća jamstva protiv zloupotrebe odobrenja dodijeljenih u skladu s ovim člankom i, prema potrebi, poduzimaju mjere za vraćanje opreme.
   Članak 3.
   1.   Države članice poduzimaju mjere koje su potrebne kako bi spriječile ulazak na svoje državno područje ili provoz preko njega osobama:

               (a)

               koje je odredilo Vijeće sigurnosti ili Odbor u skladu sa stavcima 6., 7., 8., i 9. RVSUN-a 2206 (2015), kako je navedeno u Prilogu I. ovoj Odluci;

               (b)

               koje nisu obuhvaćene točkom (a), a koje ometaju politički proces u Južnom Sudanu, između ostalog činovima nasilja ili kršenjem sporazumâ o prekidu vatre, kao i osobama odgovornim za teška kršenja ljudskih prava u Južnom Sudanu te s njima povezanih osoba, kako su navedene u Prilogu II.

         2.   U stavku 1. državu članicu ne obvezuje se da vlastitim državljanima uskrati ulazak na svoje državno područje.
   Članak 4.
   1.   Ovaj se članak primjenjuje na osobe navedene u Prilogu I.
   2.   Članak 3. ne primjenjuje se:

               (a)

               ako je putovanje opravdano na temelju humanitarne potrebe, između ostalog vjerske obveze, u skladu s onim što od slučaja do slučaja odredi Odbor;

               (b)

               ako je ulazak ili provoz nužan radi sudskog postupka;

               (c)

               ako bi putovanje unaprijedilo ciljeve uspostave mira i postizanja nacionalne pomirbe u Južnom Sudanu i stabilnosti u regiji, u skladu s onim što od slučaja do slučaja odredi Odbor.

         Članak 5.
   1.   Ovaj članak primjenjuje se na osobe navedene u Prilogu II.
   2.   U članku 3. stavku 1. ne dovode se u pitanje slučajevi u kojima državu članicu obvezuje međunarodno pravo:

               (a)

               kao zemlju domaćina međunarodne međuvladine organizacije;

               (b)

               kao zemlju domaćina međunarodne konferencije koju je sazvao UN ili koja se održava pod pokroviteljstvom UN-a;

               (c)

               u skladu s multilateralnim sporazumom o dodijeljenim povlasticama i imunitetima; ili

               (d)

               prema Sporazumu o mirenju iz 1929. (Lateranski ugovor) koji su sklopile Sveta Stolica (Država Vatikanskoga Grada) i Italija.

         3.   Smatra se da se stavak 2. primjenjuje i u slučajevima kada je država članica zemlja domaćin Organizacije za europsku sigurnost i suradnju (OESS).
   4.   Vijeće se na odgovarajući način obavješćuje o svim slučajevima u kojima država članica odobrava izuzeće na temelju stavaka 2. ili 3.
   5.   Države članice mogu odobriti izuzeća od mjera određenih u članku 3. stavku 1. kada je putovanje opravdano zbog razloga povezanih s hitnim humanitarnim potrebama ili zbog razloga povezanih sa sudjelovanjem na međuvladinim sastancima i sastancima koje EU promiče ili je njihov domaćin ili kojih je domaćin država članica koja predsjedava OESS-om, u kojima se vodi politički dijalog koji izravno promiče političke ciljeve mjera ograničavanja, među ostalim demokraciju, ljudska prava i vladavinu prava u Južnom Sudanu.
   6.   Država članica koja želi odobriti izuzeće iz stavka 5. o tome pisanim putem obavješćuje Vijeće. Izuzeće se smatra odobrenim osim ako jedan ili više članova Vijeća ulože pisani prigovor u roku od dva radna dana od primitka obavijesti o predloženom izuzeću. Ako jedan ili više članova Vijeća ulože prigovor, Vijeće kvalificiranom većinom može odlučiti da odobri predloženo izuzeće.
   7.   Kada država članica na temelju stavaka 2., 3., 5. i 6. odobri ulazak na svoje državno područje ili provoz preko njega osobama navedenima u Prilogu II., odobrenje je strogo ograničeno na svrhu za koju je ono dodijeljeno i na osobe na koje se ono neposredno odnosi.
   Članak 6.
   1.   Sva sredstva i gospodarski izvori koji, bilo neposredno ili posredno, pripadaju, u vlasništvu su, u posjedu ili pod kontrolom:

               (a)

               osoba i subjekata koje je odredilo Vijeće sigurnosti ili Odbor u skladu sa stavcima 6., 7., 8., i 12. RVSUN-a 2206 (2015), kako je navedeno u Prilogu I. ovoj Odluci;

               (b)

               osoba koje ometaju politički proces u Južnom Sudanu, između ostalog činovima nasilja ili kršenjem sporazumâ o prekidu vatre, kao i osoba odgovornih za teške povrede ljudskih prava u Južnom Sudanu te s njima povezanih fizičkih ili pravnih osoba, subjekata ili tijela, kako su navedeni u Prilogu II.,

         zamrzavaju se.
   2.   Nikakva sredstva ili gospodarski izvori ne stavljaju se neposredno ili posredno na raspolaganje fizičkim ili pravnim osobama, subjektima ili tijelima navedenima u Prilogu I. ili II., kao ni u njihovu korist.
   Članak 7.
   1.   Ovaj članak primjenjuje se na osobe navedene u Prilogu I.
   2.   Nadležno tijelo države članice može odobriti oslobađanje određenih zamrznutih sredstava ili gospodarskih izvora ili stavljanje na raspolaganje određenih sredstava ili gospodarskih izvora, pod uvjetima koje smatra primjerenima, nakon što je utvrdilo da su dotična sredstva ili gospodarski izvori:

               (a)

               potrebni za osnovne troškove, uključujući plaćanje za prehrambene proizvode, najamninu ili hipoteku, lijekove i zdravstvenu skrb, poreze, premije osiguranja i naknade za javne komunalne usluge;

               (b)

               isključivo za plaćanje opravdanih honorara i naknadu nastalih troškova povezanih s pružanjem pravnih usluga;

               (c)

               pristojbe ili naknade za usluge redovitog čuvanja zamrznutih sredstava ili gospodarskih izvora ili upravljanja njima.

         Dotična država članica obavješćuje Odbor unaprijed o namjeri da odobri, ako je primjereno, oslobađanje određenih zamrznutih sredstava ili gospodarskih izvora. Odobrenja se mogu dodijeliti ako Odbor u roku od pet radnih dana od podnošenja takve službene obavijesti ne donese negativnu odluku.
   3.   Nadležno tijelo države članice može odobriti oslobađanje određenih zamrznutih sredstava ili gospodarskih izvora, ili stavljanje na raspolaganje određenih sredstava ili gospodarskih izvora, pod uvjetima koje smatra primjerenima, nakon što je utvrdilo da su dotična sredstva ili gospodarski izvori potrebni za izvanredne izdatke, pod uvjetom da je dotična država članica obavijestila Odbor o takvoj odluci te da ju je Odbor odobrio.
   4.   Odstupajući od članka 6., stavka 1., nadležna tijela države članice mogu također odobriti oslobađanje određenih zamrznutih sredstava ili gospodarskih izvora, pod uvjetom da je dotična država članica utvrdila da su sredstva ili gospodarski izvori predmet založnog prava ili odluke donesene u sudskom, upravnom ili arbitražnom postupku te da će se sredstva ili gospodarski izvori koristiti isključivo za ispunjavanje tog založnog prava ili odluke, pod uvjetom da je to založno pravo nastalo odnosno da je ta odluka izrečena prije dana usvajanja UNSCR-a 2206 (2015) 3. ožujka 2015., da nije u korist fizičke ili pravne osobe, subjekta ili tijela navedenih u Prilogu I. ili II. te da je dotična država članica obavijestila o tome Odbor.
   5.   Članak 6. stavak 1. ne primjenjuje se na priljeve na zamrznute račune:

               (a)

               kamata ili drugih prihoda na tim računima; ili

               (b)

               plaćanja dospjelih na temelju ugovorâ, sporazumâ koji su sklopljeni ili obveza koje su nastale prije datuma na koji su ti računi postali predmetom mjera predviđenih u članku 6.,

         pod uvjetom da se na sve takve kamate, druge prihode i plaćanja i dalje primjenjuju mjere predviđene u članku 6. stavku 1.
   6.   U članku 6. ne sprečava se da navedena fizička ili pravna osoba, subjekt ili tijelo izvrše plaćanja dospjela na temelju ugovora sklopljenog prije datuma na koji su takva fizička ili pravna osoba, subjekt ili tijelo uvršteni na popis u Prilogu I., pod uvjetom da je dotična država članica utvrdila da plaćanje ne primaju, neposredno ili posredno, fizička ili pravna osoba, subjekt ili tijelo uvršteni na popis u prilozima I. i II. i nakon što dotična država članica obavijesti Odbor o namjeri da izvrši ili primi takvu isplatu ili da odobri, kad je to potrebno, oslobađanje sredstava, druge financijske imovine ili gospodarskih izvora u tu svrhu 10 radnih dana prije takva odobrenja.
   Članak 8.
   1.   Ovaj članak primjenjuje se na osobe navedene u Prilogu II.
   2.   Nadležno tijelo države članice može odobriti oslobađanje određenih zamrznutih sredstava ili gospodarskih izvora ili stavljanje na raspolaganje određenih sredstava ili gospodarskih izvora, pod uvjetima koje smatra primjerenima, nakon što je utvrdilo da su dotična sredstva ili gospodarski izvori:

               (a)

               potrebni za zadovoljavanje osnovnih potreba osoba navedenih u Prilogu II. i njihovih uzdržavanih članova obitelji, uključujući plaćanja za prehrambene proizvode, najamninu ili hipoteku, lijekove i zdravstvenu skrb, poreze, premije osiguranja i naknade za javne komunalne usluge;

               (b)

               namijenjeni isključivo za plaćanje opravdanih honorara i naknadu nastalih troškova povezanih s pružanjem pravnih usluga;

               (c)

               namijenjeni isključivo za plaćanje pristojbi ili naknada za usluge redovitog čuvanja zamrznutih sredstva ili gospodarskih izvora ili upravljanja njima; ili

               (d)

               potrebni za izvanredne izdatke, pod uvjetom da je nadležno tijelo najmanje dva tjedna prije dodjeljivanja odobrenja obavijestilo nadležna tijela drugih država članica i Komisiju o razlozima zbog kojih smatra da bi trebalo dodijeliti posebno odobrenje.

         Dotična država članica obavješćuje druge države članice i Komisiju o bilo kakvom odobrenju dodijeljenom prema ovom stavku.
   3.   Odstupajući od članka 6. stavka 1. nadležna tijela države članice mogu odobriti oslobađanje određenih zamrznutih sredstava ili gospodarskih izvora pod uvjetom da su ispunjeni sljedeći uvjeti:

               (a)

               sredstva ili gospodarski izvori predmet su arbitražne odluke donesene prije datuma na koji su fizička ili pravna osoba, subjekt ili tijelo iz članka 6. stavka 1. uvršteni na popis iz Priloga II. ili su predmet sudske ili upravne odluke donesene u Uniji prije ili nakon tog datuma, ili su predmet sudske odluke izvršive u dotičnoj državi članici prije ili nakon tog datuma;

               (b)

               sredstva ili gospodarski izvori, u okviru ograničenja određenih primjenjivim zakonima i propisima kojima se uređuju prava osoba koje imaju takva potraživanja, koristiti će se isključivo za podmirenje potraživanja osiguranih takvom odlukom ili potraživanja koja su u takvoj odluci priznata kao valjana;

               (c)

               odluka nije u korist fizičke ili pravne osobe, subjekta ili tijela uvrštenih na popis iz Priloga I. i II.; i

               (d)

               priznavanje odluke nije protivno javnom poretku dotične države članice.

         Dotična država članica obavješćuje druge države članice i Komisiju o svakom odobrenju dodijeljenom prema ovom stavku.
   4.   U članku 6. stavku 1. ne sprečava se da navedena fizička ili pravna osoba, subjekt ili tijelo izvrše plaćanja dospjela na temelju ugovora sklopljenog prije datuma na koji su takva fizička ili pravna osoba, subjekt ili tijelo uvršteni na popis iz Priloga II., pod uvjetom da je dotična država članica utvrdila da plaćanje ne primaju, neposredno ili posredno, fizička ili pravna osoba, subjekt ili tijelo uvršteni na popis u prilozima I. ili II.
   5.   Članak 6. stavak 2. ne primjenjuje se na priljeve na zamrznute račune:

               (a)

               kamata ili drugih prihoda na tim računima;

               (b)

               plaćanja dospjelih na temelju ugovorâ, sporazumâ koji su sklopljeni ili obveza koje su nastale prije datuma na koji su ti računi postali predmetom mjera predviđenih u članku 6.; ili

               (c)

               plaćanja dospjelih na temelju sudskih, upravnih ili arbitražnih odluka donesenih u Uniji ili izvršivih u dotičnoj državi članici,

         pod uvjetom da se na sve takve kamate, druge prihode i plaćanja i dalje primjenjuju mjere predviđene u članku 6. stavku 1.
   Članak 9.
   1.   Kada Vijeće sigurnosti ili Odbor uvrsti na popis osobu ili subjekt, Vijeće uvrštava tu osobu ili subjekt u Prilog I.
   2.   Vijeće na prijedlog države članice ili Visokog predstavnika Unije za vanjske poslove i sigurnosnu politiku odlučuje o uspostavljanju i izmjeni popisa iz Priloga II.
   3.   Vijeće svoje odluke iz stavaka 1. ili 2., uključujući i razloge za uvrštavanje na popis, priopćuje dotičnoj fizičkoj ili pravnoj osobi, subjektu ili tijelu bilo izravno, ako je adresa poznata, ili putem objavljivanja obavijesti, te na taj način toj fizičkoj ili pravnoj osobi, subjektu ili tijelu pruža mogućnost očitovanja.
   4.   Ako je podneseno očitovanje ili su predloženi bitni novi dokazi, Vijeće preispituje svoje odluke i u skladu s time obavješćuje dotičnu fizičku ili pravnu osobu, subjekt ili tijelo.
   Članak 10.
   1.   U prilozima I. i II. navode se razlozi uvrštavanja osoba i subjekata iz članka 3. stavka 1. i članka 6. stavka 1. na popis, kako je odredilo Vijeće sigurnosti ili Odbor u pogledu Priloga I. te Vijeće u pogledu Priloga II.
   2.   U prilozima I. i II. također se, ako su dostupne, navode informacije potrebne za utvrđivanje identiteta dotičnih osoba i subjekata, kako je odredilo Vijeće sigurnosti ili Odbor u pogledu Priloga I. te Vijeće u pogledu Priloga II. Kad je riječ o osobama, ti podaci mogu uključivati imena, zajedno s nadimcima, datum i mjesto rođenja, državljanstvo, broj putovnice i osobne iskaznice, spol, adresu, ako je poznata, te funkciju ili zanimanje. Kada je riječ o pravnim osobama, subjektima ili tijelima, takve informacije mogu uključivati nazive, mjesto i datum registracije, broj registracije i sjedište poslovanja. Prilozi I. i II uključuju i datum uvrštenja na popis.
   Članak 11.
   Kako bi utjecaj mjera određenih u ovoj Odluci bio što veći, Unija potiče treće države da usvoje mjere ograničavanja slične onima koje su predviđene u ovoj Odluci.
   Članak 12.
   1.   Ova Odluka redovito se preispituje. Ona se prema potrebi obnavlja ili mijenja ako Vijeće smatra da njezini ciljevi nisu ostvareni, kao i na temelju relevantnih odluka Vijeća sigurnosti.
   2.   Mjere iz članka 3. stavka 1. točke (b) i članka 6. stavka 1. točke (b) redovito se preispituju, najmanje svakih 12 mjeseci. Prestaju se primjenjivati u pogledu dotičnih fizičkih osoba i subjekata ako Vijeće utvrdi u skladu s postupkom iz članka 9. da uvjeti za njihovu primjenu više nisu ispunjeni.
   Članak 13.
   Odluka 2014/449/ZVSP stavlja se izvan snage.
   Članak 14.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 7. svibnja 2015.

            Za Vijeće

            Predsjednik

         E. RINKĒVIČS

      (1)  Odluka Vijeća 2014/449/ZVSP od 10. srpnja 2014. o mjerama ograničavanja s obzirom na stanje u Južnom Sudanu (SL L 203, 11.7.2014., str. 100.).

      (2)  Zajedničko stajalište Vijeća 2008/944/ZVSP od 8. prosinca 2008. o definiranju zajedničkih pravila kojima se uređuje kontrola izvoza vojne tehnologije i opreme (SL L 335, 13.12.2008., str. 99.).

      PRILOG I.

         Popis osoba i subjekata iz članka 3. stavka 1. točke (a) i članka 6. stavka 1. točke (a)

      PRILOG II.

         Popis osoba i subjekata iz članka 3. stavka 1. točke (b) i članka 6. stavka 1. točke (b)

                  Ime

                  Identifikacijski podaci

                  Obrazloženje

                  Datum uvrštenja na popis

                  1.

                  Santino DENG
                  (također poznat kao: Santino Deng Wol)

                  Zapovjednik treće pješačke divizije Sudanske narodne oslobodilačke vojske (SPLA)

                  Santino Deng zapovjednik je treće pješačke divizije SPLA-e koja je sudjelovala u ponovnom zauzimanju Bentiua u svibnju 2014. Santino Deng stoga je odgovoran za kršenje sporazuma o prekidu sukoba od 23. siječnja.

                  11.7.2014.

                  2.

                  Peter GADET
                  (također poznat kao: Peter Gatdet Yaka; Peter Cadet; Peter Gadet Yak; Peter Gadet Yaak: Peter Gatdet Yaak; Peter Gatdet; Peter Gatdeet Yaka)

                  Vođa protuvladinih paravojnih snaga Nuera. Mjesto rođenja: regija Mayom, država Unity

                  Peter Gadet vođa je protuvladinih paravojnih snaga Nuera koje su provele napad na Bentiu od 15. do 17. travnja 2014. čime je prekršen sporazum o prekidu sukoba od 23. siječnja. U napadu je ubijeno više od 200 civila. Peter Gadet stoga je odgovoran za poticanje ciklusa nasilja, čime se ometao politički proces u Južnom Sudanu, kao i za teška kršenja ljudskih prava.

                  11.7.2014.


title: Odluka (EU) 2015/727 Europske središnje banke od 10. travnja 2015. o ukupnom iznosu godišnjih naknada za nadzor za prvo razdoblje za koje se plaća naknada i za 2015. (ESB/2015/17)

text:
               6.5.2015

               HR

               Službeni list Europske unije

               L 115/36

         ODLUKA (EU) 2015/727 EUROPSKE SREDIŠNJE BANKE
   od 10. travnja 2015.
   o ukupnom iznosu godišnjih naknada za nadzor za prvo razdoblje za koje se plaća naknada i za 2015. (ESB/2015/17)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Uredbu (EU) br. 1163/2014 Europske središnje banke od 22. listopada 2014. o naknadama za nadzor (ESB/2014/41) (1), a posebno njezin članak 9. i članak 16. stavak 1.,
   budući da:

               (1)

               Europska središnja banka (ESB) dužna je donijeti odluku o ukupnom iznosu godišnjih naknada za nadzor koje se ubiru putem izdavanja obavijesti o naknadama za svaku kategoriju nadziranih subjekata i nadziranih grupa i objaviti tu informaciju na svojim mrežnim stranicama do 30. travnja odgovarajućeg razdoblja za koje se plaća naknada.

               (2)

               Obavijest o naknadi za prvo razdoblje za koje se plaća naknada, tj. od studenoga do prosinca 2014., izdaje se zajedno s obavijesti o naknadi za razdoblje za koje se plaća naknada u 2015. Ukupni iznos godišnjih naknada za nadzor koje se ubiru u 2015. stoga treba odražavati rashode ESB-a vezane uz njegove nadzorne zadaće od studenoga 2014.

               (3)

               Ovi rashodi se prvenstveno sastoje od troškova koji su izravno povezani s nadzornim zadaćama ESB-a, npr. nadzorom značajnih subjekata, nadgledanjem nadzora manje značajnih subjekata i provođenjem horizontalnih zadaća i specijaliziranih usluga. Rashodi također uključuju troškove koji su neizravno povezani s nadzornim zadaćama ESB-a, npr. uslugama koje pružaju područja za potporu ESB-a, uključujući upravljanje poslovnim prostorom, upravljanje ljudskim potencijalima i usluge informacijske tehnologije.

               (4)

               Za izračun godišnje naknade za nadzor koja se plaća za svaki nadzirani subjekt ili nadziranu grupu, ukupni troškovi su podijeljeni na dva dijela: značajne subjekte i grupe, i manje značajne subjekte i grupe. Troškovi su podijeljeni na temelju rashoda raspoređenih odgovarajućim organizacijskim jedinicama koje obavljaju izravni nadzor značajnih nadziranih subjekata i neizravni nadzor manje značajnih nadziranih subjekata.

               (5)

               Rashodi ESB-a u prvom razdoblju za koje se plaća naknada vezani uz zadaće nadzora banaka i koji se naplaćuju putem naknada za nadzor, bili su uključeni u godišnje financijske izvještaje ESB-a za 2014 (2).

               (6)

               Procijenjeni godišnji rashodi za razdoblje za koje se plaća naknada u 2015. izvedeni su iz odobrenog proračuna ESB-a, uzimajući u obzir sva kretanja u procijenjenim godišnjim rashodima ESB-a koja su bila poznata u vrijeme izrade ove Odluke,

         DONIJELO JE OVU ODLUKU:
   Članak 1.
   Definicije
   Za potrebe ove Odluke primjenjuju se definicije sadržane u Uredbi (EU) br. 468/2014 Europske središnje banke (ESB/2014/17) (3) i Uredbi (EU) br. 1163/2014 (ESB/2014/41).
   Članak 2.
   Ukupan iznos godišnjih naknada za nadzor za prvo razdoblje za koje se plaća naknada i za 2015.
   1.   Ukupan iznos godišnjih naknada za nadzor za prvo razdoblje za koje se plaća naknada i za 2015. je 325 986 085 EUR, što odgovara stvarnim troškovima ESB-a za studeni i prosinac 2014. i procjeni godišnjih troškova ESB-a za 2015. utvrđenim u Prilogu I. ovoj Odluci.
   2.   Svaka kategorija nadziranih subjekata i nadziranih grupa plaća ukupan iznos godišnjih naknada za nadzor iz Priloga II. ovoj Odluci.
   Članak 3.
   Stupanje na snagu
   Ova Odluka stupa na snagu 29. travnja 2015.

      Sastavljeno u Frankfurtu na Majni 10. travnja 2015.

            Predsjednik ESB-a

         Mario DRAGHI

      (1)  SL L 311, 31.10.2014., str. 23.

      (2)  Objavljeno na mrežnim stranicama ESB-a na www.ecb.europa.eu u veljači 2015.

      (3)  Uredba (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ESB/2014/17) (SL L 141, 14.5.2014., str. 1.).

      PRILOG I.

                  (EUR)

                  2014.

                  2015.

                  Ukupno

                  Plaće i naknade

                  18 456 945

                  151 665 635

                  170 122 580

                  Najamnina i održavanje zgrade

                  2 199 243

                  22 563 517

                  24 762 760

                  Ostali operativni rashodi

                  9 316 824

                  121 783 921

                  131 100 745

                  Ukupno

                  29 973 012

                  296 013 073

                  325 986 085

      PRILOG II.

                  (EUR)

                  2014.

                  2015.

                  Ukupno

                  Naknade za nadzor

                  29 973 012

                  296 013 073

                  325 986 085

                  od toga:

                  Naknade koje se ubiru od značajnih subjekata ili značajnih grupa

                  25 622 812

                  264 068 941

                  289 691 753

                  Naknade koje se ubiru od manje značajnih subjekata ili manje značajnih grupa

                  4 350 200

                  31 944 132

                  36 294 332


title: 1999/593/EZ, EZUČ, Euratom: Odluka Vijeća i Komisije od 31. svibnja 1999. o sklapanju Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane

text:
               11/Sv. 041

               HR

               Službeni list Europske unije

               166

         31999D0593

               L 229/1

               SLUŽBENI LIST EUROPSKE UNIJE

               31.05.1999.

      ODLUKA VIJEĆA I KOMISIJE

   od 31. svibnja 1999.
   o sklapanju Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane
   (1999/593/EZ, EZUČ, Euratom)
   VIJEĆE EUROPSKE UNIJE,
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 44. stavak 2., članak 47. stavak 2. zadnju rečenicu, članak 55., članak 57. stavak 2., članak 71., članak 80. stavak 2. te članke 93., 94., 133. i 308., u vezi s člankom 300. stavkom 2. drugom rečenicom i stavkom 3. drugim podstavkom,
   uzimajući u obzir Ugovor o osnivanju Europske zajednice za ugljen i čelik, a posebno njegov članak 95.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir prijedlog Komisije,
   uzimajući u obzir suglasnost Europskog parlamenta (1),
   nakon savjetovanja sa Savjetodavnim odborom EZUČ-a i uz suglasnost Vijeća,
   uzimajući u obzir odobrenje Vijeća dano u skladu s člankom 101. Ugovora o osnivanju Europske zajednice za atomsku energiju,

               (1)

               budući da će sklapanje Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, koji je potpisan 21. lipnja 1996. u Firenci, doprinijeti postizanju ciljeva Europskih zajednica.

               (2)

               budući da je svrha Sporazuma ojačati uspostavljene veze, a posebno Sporazumom između Europske ekonomske zajednice i Europske zajednice za atomsku energiju i Saveza Sovjetskih Socijalističkih Republika o trgovini i trgovinskoj i gospodarskoj suradnji, koji je potpisan 18. prosinca 1989. i odobren Odlukom 90/116/EEZ (2).

               (3)

               budući da određene obveze, predviđene Sporazumom o partnerstvu i suradnji, izvan područja primjene trgovinske politike Zajednice, utječu ili će vjerojatno utjecati na režim utvrđen aktima Zajednice koji su doneseni u područjima prava poslovnog nastana, prometa i tretmana poduzeća.

               (4)

               budući da taj Sporazum nameće Europskoj zajednici određene obveze u vezi s kretanjima kapitala i plaćanjima između Zajednice i Republike Uzbekistana.

               (5)

               budući da, pored navedenog, u mjeri u kojoj navedeni Sporazum utječe na Direktivu Vijeća 90/434/EEZ od 23. srpnja 1990. o zajedničkom sustavu oporezivanja koji se primjenjuje na spajanje, podjelu, prijenos imovine i zamjenu dionica trgovačkih društava iz različitih država članica (3) te na Direktivu Vijeća 90/435/EEZ od 23. srpnja 1990. o zajedničkom sustavu oporezivanja koji se primjenjuje na matična društva i društva kćeri iz različitih država članica (4), koje se temelje na članku 94. Ugovora o osnivanju Europske zajednice, taj bi članak trebalo upotrijebiti kao pravni temelj.

               (6)

               budući da određene odredbe tog Sporazuma nameću obveze Zajednici u području pružanja usluga koje nadilaze prekogranični okvir.

               (7)

               budući da za određene odredbe tog Sporazuma koje Zajednica treba provesti Ugovor o osnivanju Europske zajednice ne predviđa posebne ovlasti; budući da je stoga potrebno osloniti se na članak 308. Ugovora o osnivanju Europske zajednice,

         ODLUČILI SU:
   Članak 1.
   Ovim se u ime Europske zajednice, Europske zajednice za ugljen i čelik i Europske zajednice za atomsku energiju odobrava Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, zajedno s Protokolom, izjavama i razmjenom pisama.
   Ti su tekstovi priloženi ovoj Odluci.
   Članak 2.
   1.   Stajalište koje Zajednica treba zauzeti unutar Vijeća za suradnju i unutar Odbora za suradnju, kada potonjeg Vijeće za suradnju ovlasti za djelovanje, utvrđuje Vijeće na temelju prijedloga Komisije ili, prema potrebi, Komisija, svaki u skladu s odgovarajućim odredbama Ugovora o osnivanju Europske zajednice, Ugovora o osnivanju Europske zajednice za ugljen i čelik i Ugovora o osnivanju Europske zajednice za atomsku energiju.
   2.   U skladu s člankom 79. Sporazuma o partnerstvu i suradnji, predsjednik Vijeća predsjeda Vijećem za suradnju i predstavlja stajalište Zajednice. Predstavnik Komisije predsjeda Odborom za suradnju u skladu s njegovim poslovnikom i predstavlja stajalište Zajednice.
   3.   Odluku o objavljivanju preporuka Vijeća za suradnju i Odbora za suradnju u Službenom listu Europskih zajednica donose Vijeće i Komisija od slučaja do slučaja.
   Članak 3.
   Predsjednik Vijeća daje obavijest predviđenu u članku 101. Sporazuma u ime Europske zajednice. Predsjednik Komisije daje takvu obavijest u ime Europske zajednice za ugljen i čelik i Europske zajednice za atomsku energiju.

      Sastavljeno u Bruxellesu 31. svibnja 1999.

            Za Komisiju

            Predsjednik

         J. SANTER

            Za Vijeće

            Predsjednik

         O. SCHILY

      (1)  SL C 175, 21.6.1999., str. 432.

      (2)  SL L 68, 15.3.1990., str. 1.

      (3)  SL L 225, 20.8.1990., str. 1.

      (4)  SL L 225, 20.8.1990., str. 6.


title: Odluka Vijeća (ZVSP) 2017/1424 od 4. kolovoza 2017. o potpori aktivnostima OESS-a radi smanjivanja rizika od nezakonitog trgovanja malim i lakim oružjem te konvencionalnim streljivom i njihova prekomjernog gomilanja u bivšoj jugoslavenskoj republici Makedoniji i Gruziji

text:
               5.8.2017

               HR

               Službeni list Europske unije

               L 204/82

         ODLUKA VIJEĆA (ZVSP) 2017/1424
   od 4. kolovoza 2017.
   o potpori aktivnostima OESS-a radi smanjivanja rizika od nezakonitog trgovanja malim i lakim oružjem te konvencionalnim streljivom i njihova prekomjernog gomilanja u bivšoj jugoslavenskoj republici Makedoniji i Gruziji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
   budući da:

               (1)

               Europsko vijeće usvojilo je 15. i 16. prosinca 2005. Strategiju EU-a za suzbijanje nezakonitog gomilanja malog i lakog oružja („SALW”) i pripadajućeg streljiva te trgovanja njima („Strategija EU-a za SALW”). U Strategiji EU-a za SALW istaknuto je da bi s ciljem svođenja rizika koji predstavljaju nezakonita trgovina SALW-om i njegovo prekomjerno gomilanje na najmanju moguću mjeru posebnu pozornost trebalo posvetiti golemim zalihama SALW-a prikupljenima u nekim dijelovima istočne i jugoistočne Europe te načinima njegove diseminacije u zonama sukoba.

               (2)

               Jedan od ciljeva Strategije EU-a za SALW jačanje je učinkovite multilateralnosti kako bi se uspostavili mehanizmi, na međunarodnoj ili regionalnoj razini ili unutar Unije i njezinih država članica, za suzbijanje opskrbe i destabilizirajućeg širenja SALW-a i pripadajućeg streljiva. U akcijskom planu Strategije EU-a za SALW istaknuta je Organizacija za europsku sigurnost i suradnju (OESS) kao jedna od regionalnih organizacija s kojim bi trebalo razviti suradnju.

               (3)

               Strategija EU-a za SALW sadržava posebne odredbe o potpori koju treba pružiti djelovanju OESS-a s ciljem suzbijanja nezakonite trgovine SALW-om i pripadajućim streljivom te uništavanja viška zaliha država sudionica OESS-a. Unija posebno sudjeluje u naporima na smanjivanju viška zaliha SALW-a i konvencionalnog streljiva preostalih u istočnoj Europi nakon hladnog rata, i to putem suradnje s OESS-om, čiju su pomoć zatražile dotične države sudionice.

               (4)

               Države sudionice OESS-a usvojile su 2000. Dokument OESS-a o SALW-u kojim su se obvezale na suzbijanje nezakonitog trgovanja SALW-om u svim njegovim aspektima. U tom je dokumentu ujedno istaknut destabilizirajući učinak koji prekomjerno gomilanje SALW-a, loše upravljanje njegovim zalihama i njegova loša sigurnost mogu imati na sigurnost na nacionalnoj, regionalnoj i međunarodnoj razini.

               (5)

               Nadalje, države sudionice OESS-a usvojile su 2003. Dokument OESS-a o zalihama konvencionalnog streljiva (SCA), prepoznavši pritom rizike koje prekomjerno gomilanje konvencionalnog streljiva ima za sigurnost i zaštitu. Kako bi se suočile s tim rizicima, odlučile su uspostaviti praktičan postupak za pružanje pomoći pri uništavanju viška konvencionalnog streljiva i/ili unapređivanja upravljanja zalihama i sigurnosnih praksi.

               (6)

               U dokumentima OESS-a o SALW-u i zalihama konvencionalnog streljiva uništavanje je utvrđeno kao preferirana metoda uklanjanja viška SALW-a i konvencionalnog streljiva.

               (7)

               Bivša jugoslavenska republika Makedonija i Gruzija uputile su u 2016. na Forumu OESS-a za sigurnosnu suradnju državama sudionicama OESS-a zahtjev za pomoć na temelju dokumenata OESS-a o SALW-u i zalihama konvencionalnog streljiva pri unapređivanju sigurnosti SALW-a i uništavanju konvencionalnog streljiva.

               (8)

               Unija je potporu aktivnostima OESS-a ranije pružila Odlukom Vijeća 2012/662/ZVSP (1). Tom su odlukom, čija je provedba završena 2015., financirane aktivnosti poput uništavanja viškova SALW-a, unapređivanja sigurnosti zaliha oružja i upravljanja njima, razvoja prikladnih alata za vođenje evidencije oružja te poboljšavanja kontrola prijenosa konvencionalnog oružja.

               (9)

               Vijeće EU-a je 19. prosinca 2016. donijelo Odluku (ZVSP) 2016/2356 (2). Nova faza projekta Centra za kontrolu malog i lakog oružja za jugoistočnu i istočnu Europu („SEESAC”) nadovezat će se na postignuća ostvarena na temelju Odluke Vijeća 2013/730/ZVSP (3), zadržavajući pritom cjelovit pristup uklanjanju prijetnje koju u toj regiji predstavlja SALW. Projektom će se posebno nastojati ostvariti koordinacija s inicijativama u bivšoj jugoslavenskoj republici Makedoniji kojima se žele povećati policijski kapaciteti za upravljanje zalihama,

         DONIJELO JE OVU ODLUKU:
   Članak 1.
   1.   U svrhu promicanja mira i sigurnosti te učinkovite multilateralnosti na globalnoj i regionalnoj razini Unija radi na ostvarenju sljedećih ciljeva:

               —

               povećanju mira i sigurnosti u susjedstvu Unije smanjivanjem prijetnje koju predstavljaju nezakonito trgovanje i prekomjerno gomilanje SALW-a i konvencionalnog streljiva u regiji OESS-a,

               —

               podupiranje učinkovite multilateralnosti na regionalnoj razini pružanjem potpore djelovanju OESS-a s ciljem sprečavanja nezakonitog trgovanja i prekomjernog gomilanja SALW-a i konvencionalnog streljiva.

         2.   Kako bi se postigao cilj iz stavka 1., Unija poduzima sljedeće mjere:

               —

               smanjivanje rizika od nezakonitog širenja SALW-a u bivšoj jugoslavenskoj republici Makedoniji,

               —

               uklanjanje viška streljiva u Gruziji.

         Detaljan opis projekata iz ovog stavka nalazi se u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku („VP”) odgovoran je za provedbu ove Odluke.
   2.   Tehničku provedbu projekata iz članka 1. stavka 2. izvršava Tajništvo OESS-a.
   3.   Tajništvo OESS-a svoje zadaće provodi pod odgovornošću VP-a. VP u tu svrhu s Tajništvom OESS-a sklapa potrebne aranžmane.
   Članak 3.
   1.   Financijski referentni iznos za provedbu projekta iz članka 1. stavka 2. iznosi 1 353 878,52 EUR.
   2.   Rashodima koji se financiraju iz iznosa utvrđenog u stavku 1. upravlja se u skladu s postupcima i pravilima koji se primjenjuju na opći proračun Unije.
   3.   Komisija nadzire pravilno upravljanje rashodima iz stavka 1. U tu svrhu s Tajništvom OESS-a sklapa sporazum o financiranju. U Financijskom sporazumu utvrđuje da Tajništvo OESS-a mora osigurati vidljivost doprinosa Unije, primjereno njegovoj veličini.
   4.   Komisija nastoji sklopiti sporazum o financiranju iz stavka 3. što je prije moguće nakon stupanja na snagu ove Odluke. Ona obavješćuje Vijeće o svim poteškoćama u tom procesu i o datumu sklapanja sporazuma o financiranju.
   Članak 4.
   VP izvješćuje Vijeće o provedbi ove Odluke na temelju redovitih izvješća koje priprema Tajništvo OESS-a. Ta su izvješća temelj za evaluaciju koju provodi Vijeće. Komisija izvješćuje o financijskim aspektima provedbe projekata iz članka 1. stavka 2.
   Članak 5.
   1.   Ova Odluka stupa na snagu na dan donošenja.
   2.   Ova Odluka prestaje važiti 36 mjeseci nakon datuma sklapanja sporazuma o financiranju iz članka 3. stavka 3. Međutim, ova Odluka prestaje važiti šest mjeseci nakon datuma stupanja na snagu ako taj sporazum o financiranju ne bude sklopljen u tom roku.

      Sastavljeno u Bruxellesu 4. kolovoza 2017.

            Za Vijeće

            Predsjednik

         M. MAASIKAS

      (1)  Odluka Vijeća 2012/662/ZVSP od 25. listopada 2012. o potpori aktivnostima za smanjenje rizika nezakonite trgovine, i prekomjernog prikupljanja, malog i lakog oružja u regiji koju obuhvaća Organizacija za europsku sigurnost i suradnju (OESS) (SL L 297, 26.10.2012., str. 29.).

      (2)  Odluka Vijeća (ZVSP) 2016/2356 od 19. prosinca 2016. za potporu aktivnostima SEESAC-a za razoružanje i nadzor naoružanja u jugoistočnoj Europi u okviru Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom (SL L 348, 21.12.2016., str. 60.).

      (3)  Odluka Vijeća 2013/730/ZVSP od 9. prosinca 2013. za potporu aktivnostima SEESAC-a za razoružanje i nadzor naoružanja u jugoistočnoj Europi u okviru Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom (SL L 332, 11.12.2013., str. 19.).

      PRILOG
      1.   Kontekst
      U 2016. dvije države sudionice OESS-a, bivša jugoslavenska republika Makedonija i Gruzija, zatražile su potporu u aktivnostima povezanima s većom sigurnošću malog i lakog oružja (SALW) te uklanjanju viška konvencionalnog streljiva.
      Bivša jugoslavenska republika Makedonija iskazala je 2016. potrebu za povećanjem fizičke sigurnosti prostora za skladištenje SALW-a i streljiva te njihove sigurnosti u području IT-a u 15 postaja granične policije i jednom regionalnom centru za granične poslove. Nadalje, u tom je zahtjevu utvrđena potreba za povećanjem kapaciteta Ministarstva unutarnjih poslova poboljšanjem postupaka upravljanja zalihama službenog oružja. Misija OESS-a u Skopju trajno pruža potporu Ministarstvu unutarnjih poslova u području sigurnosti olakšavanjem prekograničnih zajedničkih vježbi, organiziranjem tečajeva osposobljavanja o borbi protiv organiziranog kriminala, nadzorom zelene granice, primjenom prepoznavanja lica i profiliranjem. Nadovezujući se na postojeću suradnju Ministarstvo unutarnjih poslova utvrdilo je Misiju OESS-a u Skopju kao partnera u provedbi unapređivanja sigurnosti i izgradnji kapaciteta.
      Nakon hladnog rata gruzijskom Ministarstvu obrane ostale su znatne zalihe konvencionalnog streljiva iz sovjetskog razdoblja. Dio tih zaliha smanjen je zahvaljujući naporima na nacionalnoj razini, kao i međunarodnim i bilateralnim projektima pomoći. Tako su u razdoblju od 2005. do 2013. dovršena tri projekta za uklanjanje vođenih i nevođenih raketa, uz potporu Agencije NATO-a za održavanje i opskrbu te Ministarstva vanjskih poslova SAD-a. OESS i UNDP usto su 2007., 2011. i 2012. pružili potporu projektima za iskorištavanje, obradu i uklanjanje preostalih viškova vođenih i nevođenih raketa za zrakoplove i njihovih opasnih dijelova. Nadalje, OESS je u razdoblju od 2012. do 2016. pružio pomoć u uklanjanju kazetnog streljiva, bombi i topničkog streljiva.
      Gruzija je 2016. Forumu OESS-a za sigurnosnu suradnju podnijela novi zahtjev za pomoć pri uklanjanju 461 tone viška konvencionalnog streljiva, što uključuje 121 tonu topničkog streljiva i 340 tona bombi. Iako OESS u Gruziji trenutačno nije prisutan na terenu, u prošlosti je u toj je zemlji uspješno provodio projekte u području uklanjanja streljiva. OESS i Gruzija uspostavili su okvir za suradnju osmišljavanjem „Programa za demilitarizaciju zastarjelog, otpisanog i starog streljiva prisutnog u vojnim bazama u Gruziji”. Tajništvo OESS-a i Gruzija potpisali su u travnju 2014. memorandum o razumijevanju kojim su uređeni dodatni detalji provedbe tog programa.
      Kao nastavak uspješne provedbe Odluke 2012/662/ZVSP, aktualni projekti usmjereni su na daljnje jačanje nacionalne kontrole nad SALW-om i streljivom te pružanje pomoći bivšoj jugoslavenskoj republici Makedoniji i Gruziji pri ispunjavanju njihovih međunarodnih obveza u tom području.
      2.   Opći cilj
      Ojačati sigurnost u jugoistočnoj Europi i južnom Kavkazu smanjivanjem prijetnje koja proizlazi iz nekontroliranog širenja SALW-a i konvencionalnog streljiva.
      3.   Opis projekata
      Projekti se nadovezuju na prošle i tekuće aktivnosti OESS-a na smanjivanju viška zaliha, poboljšanju sigurnosti i sprečavanju krađe SALW-a i streljiva, čime se doprinosi naporima u borbi protiv terorizma jer se državama sudionicama OESS-a omogućuje uklanjanje jednog od izvora opskrbe terorističkih mreža.
      3.1.   Projekt 1.: Smanjivanje rizika od nezakonitog širenja SALW-a u bivšoj jugoslavenskoj republici Makedoniji
      3.1.1.   Cilj
      Povećati kapacitet Ministarstva unutarnjih poslova bivše jugoslavenske republike Makedonije za osiguravanje svojih zaliha SALW-a i streljiva, čime se smanjuje rizik od njihova nezakonitog širenja, među ostalim u terorističke svrhe.
      3.1.2.   Opis
      U zahtjevu za pomoć upućenom OESS-u Ministarstvo unutarnjih poslova utvrdilo je ranjivost prostora za skladištenje SALW-a i streljiva u 15 postaja granične policije i jednom regionalnom centru za granične poslove. Napad na postaju granične policije blizu mjesta Gošince u travnju 2015. u kojem je ukradeno oružje i streljivo bio je povod za opsežno preispitivanje sigurnosti prostora za skladištenje SALW-a u postajama granične policije. Kao odgovor na zahtjev za pomoć Misija OESS-a u Skopju provela je procjenu potreba u sklopu koje je posjećeno svih 15 postaja granične policije i regionalni centar za granične poslove. OESS je u tim postajama utvrdio niz izazova povezanih sa sigurnošću SALW-a, među kojima je potreba za poboljšanjem fizičke sigurnosti postojećih prostora za skladištenje, poboljšanje postupaka vođenja evidencije, povećanje kapaciteta osoblja za upravljanje službenim i zaplijenjenim SALW-om te povećanje sposobnosti Ministarstva unutarnjih poslova za sprečavanje širenja SALW-a iz svojih zaliha.
      3.1.3.   Očekivani rezultati
      Ovom aktivnošću Misija OESS-a u Skopju nastavlja napore na izgradnji kapaciteta Ministarstva unutarnjih poslova u području borbe protiv organiziranog kriminala i terorizma. Projektom će se doprinijeti ostvarenju sljedećih posebnih rezultata:

                  Rezultat 1.: Povećanje fizičke sigurnosti zaliha SALW-a i streljiva te njihove sigurnosti u području IT-a u 15 postaja granične policije i jednom regionalnom centru za granične poslove
                  Pokazatelji:

                              —

                              15 postaja granične policije i jedan regionalni centar za granične poslove imaju prostore za skladištenje SALW-a s većom fizičkom zaštitom i zaštitom u području IT-a.

                  Rezultat 2.: Povećani kapacitet Ministarstva unutarnjih poslova za provedbu upravljanja zalihama SALW-a
                  Pokazatelji:

                              —

                              izrađeni standardni operativni postupci za upravljanje službenim oružjem,

                              —

                              organiziran je jedan tečaj osposobljavanja instruktora,

                              —

                              održano 16 tečajeva osposobljavanja na terenu u 15 postaja granične policije i jednom regionalnom centru za granične poslove.

            3.1.4.   Tim za provedbu projekta
      Tim za provedbu projekta sastojat će se od koordinatora projekta iz područja kaznenog progona i asistenta na projektu. Tim za provedbu projekta bit će odgovoran za upravljanje cijelim projektnim ciklusom, uključujući uspostavu pravnih i upravljačkih okvira te okvira za praćenje i provjeru, kao i za učinkovito ostvarenje rezultata projekta te izvješćivanje.
      3.1.5.   Aktivnosti
      3.1.5.1.   Natječajna dokumentacija
      Dokumentacija za javni natječaj za unapređivanje sigurnosti 15 postaja granične policije i jednog regionalnog centra za granične poslove temeljit će se na specifikacijama građevinskog projekta, kako je predviđeno nacionalnim propisima i najboljim praksama OESS-a za skladišta SALW-a i zalihe konvencionalnog streljiva. Za izradu specifikacija građevinskog projekta Misija OESS-a u Skopju pribavit će usluge poduzeća. Odabrani dobavljač razradit će svu relevantnu građevinsku projektnu dokumentaciju i dostaviti je Misiji OESS-a u Skopju i Ministarstvu unutarnjih poslova te osigurati da ona bude koordinirana sa svim nacionalnim regulatornim tijelima, da je ta tijela odobre te da bude usklađena s pravilima i postupcima OESS-a.
      3.1.5.2.   Unapređivanje sigurnosti
      Misija OESS-a u Skopju izradit će dokumentaciju potrebnu za otvoreni natječajni postupak i provesti natječaj za građevinske radove i nabavu sigurnosne informatičke opreme, u skladu s pravilima i propisima OESS-a. Odabrani izvođač radova provest će sigurnosne mjere u skladu s odobrenim građevinskim projektom. Tim za provedbu projekta organizirat će praćenje i tehnički nadzor provedbe sigurnosnih mjera te provjeru njihove usklađenosti s relevantnim tehničkim zahtjevima.
      3.1.5.3.   Izrada standardnih operativnih postupaka za postupanje sa službenim oružjem i streljivom
      Tim za provedbu projekta osnovat će radnu skupinu koja će se sastojati od predstavnika OESS-a i relevantnih odjela Ministarstva unutarnjih poslova, uključujući središnju točku za SALW, Jedinicu za iskorištavanje, kriptologiju i televiziju zatvorenog kruga (CCTV), Odjel za upravljanje izgradnjom, Pravni odjel, Sektor za granične poslove i migracije te Ured za javnu sigurnost. Radna skupina održat će četiri sastanka s ciljem izrade standardnih operativnih postupaka, a potporu će joj pružati jedan nacionalni i jedan međunarodni stručnjak. Standardnim operativnim postupcima osoblju Ministarstva unutarnjih poslova pružit će se savjeti i smjernice o tome kako se standardizirano služiti novim tehničkim i informatičkim alatima.
      3.1.5.4.   Osposobljavanje
      Tim za provedbu projekta upravljat će izradom priručnika za osposobljavanje o novim standardnim operativnim postupcima, kao i zapošljavanjem stručnjaka za njegovu izradu, tisak i diseminaciju među relevantnim osobljem Ministarstva unutarnjih poslova te njegovim prijevodom na engleski jezik. Kopije priručnika na engleskom jeziku bit će dostavljene drugim operacijama OESS-a na terenu i Tajništvu OESS-a kako bi se osigurala vidljivost i materijal za upotrebu u budućnosti.
      Tim za provedbu projekta organizirat će tečaj osposobljavanja instruktora za 30 odabranih predstavnika iz četiriju regionalnih centara za granične poslove i osam sektora za unutarnje poslove s ciljem povećanja njihova znanja o korištenju novim sigurnosnim i informatičkim sustavima u obnovljenim prostorima za skladištenje. Zatim će osposobljeni instruktori diljem zemlje organizirati osposobljavanja u svojim regionalnim centrima i sektorima, čime će se osigurati održivost te aktivnosti.
      3.1.5.5.   Vidljivost Unije
      Cilj aktivnosti u području vidljivosti bit će oglašavanje potpore koju Unija pruža smanjivanju rizika od širenja oružja i streljiva s pomoću aktivnosti koje provodi OESS. Događanja u području vidljivosti bit će usmjerena na podizanje razine osviještenosti među odabranom publikom, kao i razine osviještenosti šire javnosti o provedbi posebnih aktivnosti u okviru projekta te njihovu učinku na smanjenje razine prijetnje koju predstavlja nekontrolirano širenje i na opću stabilnost regije. Aktivnosti u području vidljivosti odvijat će se prema projektnom planu za područje vidljivosti. Predviđena je izrada nekoliko vrsta materijala za povećanje vidljivosti kako bi se ciljanoj publici predstavili rezultati projekta. Ti će materijali uključivati samostojeće plakate, natpise, letke, fotografske materijale, videomaterijale te promidžbu rezultata na događanjima u području vidljivosti.
      3.2.   Projekt 2.: Uklanjanje viška streljiva u Gruziji
      3.2.1.   Cilj
      Poduprijeti proces poboljšanja upravljanja zalihama streljiva u Gruziji uklanjanjem 461 tone viška streljiva.
      3.2.2.   Opis
      Gruzija je 2016. zatražila pomoć pri uklanjanju 461 tone viška konvencionalnog streljiva u skladu s „Programom za demilitarizaciju zastarjelog, otpisanog i starog streljiva prisutnog u vojnim bazama u Gruziji” („Program”). Nadovezujući se na projekte OESS-a provedene 2007., u razdoblju od 2011. do 2012. te od 2014. do 2016. Tajništvo OESS-a Gruziji će pružiti potporu njezinim naporima na povećanju njezina kapaciteta za upravljanje zalihama streljiva.
      3.2.3.   Očekivani rezultati
      Rezultat 1.: Smanjenje dostupnih viškova konvencionalnog streljiva na siguran način koji nije štetan za okoliš.
      Pokazatelji:

                  —

                  uklonjena je 461 tona viška streljiva,

                  —

                  potpisan je partnerski sporazum o provedbi,

                  —

                  zaposleno je osoblje projekta,

                  —

                  izrađen je program za osiguravanje kvalitete,

                  —

                  tromjesečna izvješća o napretku,

                  —

                  tromjesečna izvješća o okolišu.

            3.2.4.   Tim za provedbu projekta
      Tim za provedbu projekta sastojat će se od voditelja projekta, asistenta na projektu te jednog lokalnog i dvoje međunarodnih konzultanata. Voditelj projekta bit će službenik OESS-a koji obnaša postojeću ugovornu funkciju. S asistentom na projektu te lokalnim i međunarodnim konzultantima bit će sklopljeni ugovori u skladu s postojećim pravilima i propisima OESS-a. Tim za provedbu projekta bit će odgovoran za uspostavu pravnih i upravljačkih okvira te okvira za praćenje i provjeru, za učinkovito ostvarenje rezultata projekta i za provedbu programa za osiguravanje kvalitete.
      3.2.5.   Provedbeni partner
      Gruzija je provedbu aktivnosti iz Programa povjerila državnom vojnom znanstveno-tehničkom centru („DELTA”). DELTA u Gruziji posjeduje isključiva prava na aktivnosti demilitarizacije streljiva i njegova uništenja, koje su joj 2005. dodijeljene Dekretom br. 321. gruzijskog ministra obrane. DELTA je otad provedbeni partner s kojim su podugovor sklopile sve međunarodne organizacije uključene u popratne aktivnosti uklanjanja, uključujući NATO, UNDP i OESS. Tako je DELTA 2016. uz potporu OESS-a završila posljednji projekt uklanjanja 620 tona raketa za zrakoplove, bombi i topničkog streljiva.
      3.2.6.   Aktivnosti
      3.2.6.1.   Uklanjanje viška streljiva
      DELTA je provela istraživanje streljiva koje treba ukloniti i razvila tehnologiju, upute i dokumentaciju za postupak uklanjanja. Nadalje, DELTA je započela postupak prijevoza 340 tona viška bombi s mjesta na kojem su bile uskladištene u postrojenje za uklanjanje u Phonichali, provela osposobljavanje osoblja projekta te pokrenula postupak demontiranja. Eksplozivni dijelovi bit će uklonjeni detonacijom u otvorenoj jami u streljani Vaziani. Uklanjanje 121 tone topničkog streljiva bit će izvršeno na lokaciji Dedoplitskaro. DELTA provođenjem mjesečnih testiranja prati učinke koje operacije uklanjanja imaju na okoliš.
      3.2.6.2.   Vidljivost Unije
      Aktivnosti u području vidljivosti bit će usmjerene na podizanje razine osviještenosti među odabranom publikom, kao i razine osviještenosti šire javnosti o provedbi operacija uklanjanja streljiva i o njihovu učinku na povećanje kapaciteta za upravljanje zalihama u Gruziji.
      4.   Korisnici
      Izravni korisnici projekta bit će nacionalne institucije bivše jugoslavenske republike Makedonije i Gruzije odgovorne za sigurnost SALW-a i streljiva te upravljanje njima. Projektne aktivnosti usklađene su s nacionalnim strategijama o SALW-u i streljivu, kao i s međunarodnim obvezama obiju zemalja. Od projektnih aktivnosti neizravne će koristi imati i stanovništvo obiju zemalja te stanovništvo jugoistočne Europe, južnog Kavkaza i Unije, koje je izloženo riziku od širenja SALW-a i streljiva.
      5.   Trajanje
      Sveukupno procijenjeno trajanje projekata iznosit će 36 mjeseci.
      6.   Tehnički provedbeni subjekt
      Ukupna tehnička provedba ove Odluke bit će povjerena Tajništvu OESS-a.
      7.   Upravljački odbor
      Upravljački odbor za ovaj projekt sastojat će se od predstavnika Visokog predstavnika i provedbenog subjekta iz stavka 6. ovog Priloga. Upravljački odbor redovito će preispitivati provedbu ove Odluke, najmanje svakih šest mjeseci, među ostalim upotrebom elektroničkih sredstava komunikacije.
      8.   Izvješćivanje
      Tajništvo OESS-a tromjesečno će izrađivati narativna izvješća s ciljem preispitivanja napretka u ostvarivanju rezultata projekta. Tajništvo OESS-a dostavljat će godišnja narativna i financijska izvješća, a u roku od šest mjeseci od kraja provedbenog razdoblja i završno izvješće.
      9.   Ukupni procijenjeni trošak projekata i financijski doprinos Unije
      Ukupni procijenjeni trošak projekata iznosi 1 353 878,52 EUR.


title: Odluka (EU) 2017/1656 Europskog parlamenta od 27. travnja 2017. o zaključenju poslovnih knjiga Europskog nadzornog tijela za bankarstvo za financijsku godinu 2015.

text:
               29.9.2017

               HR

               Službeni list Europske unije

               L 252/203

         ODLUKA (EU) 2017/1656 EUROPSKOG PARLAMENTA
   od 27. travnja 2017.
   o zaključenju poslovnih knjiga Europskog nadzornog tijela za bankarstvo za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog nadzornog tijela za bankarstvo za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog nadzornog tijela za bankarstvo za financijsku godinu 2015., s odgovorima Nadzornog tijela (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Nadzorno tijelo treba dobiti za izvršenje proračuna za financijsku godinu 2015. (05873/2017 – C8-0072/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (4), a posebno njezin članak 64.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za ekonomsku i monetarnu politiku (A8-0079/2017),

               1.

               odobrava zaključenje poslovnih knjiga Europskog nadzornog tijela za bankarstvo za financijsku godinu 2015.

               2.

               nalaže svojem predsjedniku da ovu Odluku proslijedi izvršnom direktoru Europskog nadzornog tijela za bankarstvo, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 72.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 331, 15.12.2010., str. 12.

      (5)  SL L 328, 7.12.2013., str. 42.


title: 2011/398/EU: Odluka Vijeća od 13. svibnja 2011. o sklapanju Sporazuma u obliku Protokola između Europske unije i Hašemitske Kraljevine Jordana o uspostavljanju mehanizma za rješavanje sporova koji je primjenjiv na sporove koji proizlaze iz odredaba Euro-mediteranskog sporazuma o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane

text:
               11/Sv. 118

               HR

               Službeni list Europske unije

               21

         32011D0398

               L 177/1

               SLUŽBENI LIST EUROPSKE UNIJE

         ODLUKA VIJEĆA
   od 13. svibnja 2011.
   o sklapanju Sporazuma u obliku Protokola između Europske unije i Hašemitske Kraljevine Jordana o uspostavljanju mehanizma za rješavanje sporova koji je primjenjiv na sporove koji proizlaze iz odredaba Euro-mediteranskog sporazuma o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane
   (2011/398/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno prvi podstavak stavka 4. članka 207., u vezi s točkom (a) podtočkom v. njegovog članka 218. stavka 6.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 24. veljače 2006. ovlastilo Komisiju da započne pregovore s partnerima u regiji Sredozemlja radi uspostavljanja mehanizma rješavanja sporova povezanih s trgovinskim odredbama.

               (2)

               Pregovore je vodila Komisija uz savjetovanje s Odborom osnovanim na temelju članka 207. Ugovora, a u okviru uputa za pregovaranje koje je izdalo Vijeće.

               (3)

               Pregovori su zaključeni te je 9. prosinca 2009. parafiran Sporazum u obliku Protokola (dalje u tekstu „Protokol”) između Europske unije i Hašemitske Kraljevine Jordana o uspostavljanju mehanizma za rješavanje sporova koji je primjenjiv na sporove koji proizlaze iz odredaba Euro-mediteranskog sporazuma o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane (1).

               (4)

               Protokol je u ime Unije potpisan 11. veljače 2011.

               (5)

               Protokol bi trebalo sklopiti,

         DONIJELO JE OVU ODLUKU:
   Članak 1.
   Ovime se u ime Unije odobrava Sporazum u obliku Protokola između Europske unije i Hašemitske Kraljevine Jordana o uspostavljanju mehanizma za rješavanje sporova koji je primjenjiv na sporove koji proizlaze iz odredaba Euro-mediteranskog sporazuma o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane (Protokol).
   Tekst Protokola priložen je ovoj Odluci.
   Članak 2.
   Predsjednik Vijeća u ime Unije daje obavijest određenu člankom 23. Protokola (2).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 13. svibnja 2011.

            Za Vijeće

            Predsjednik

         MARTONYI J.

      (1)  SL L 129, 15.5.2002., str. 3.

      (2)  Dan stupanja na snagu Protokola objavit će Glavno tajništvo Vijeća u Službenom listu Europske unije.


title: Odluka Vijeća (EU) 2015/1098 od 19. lipnja 2015. kojom se utvrđuje da Ujedinjena Kraljevina nije poduzela učinkovito djelovanje kao odgovor na Preporuku Vijeća od 2. prosinca 2009.

text:
               8.7.2015

               HR

               Službeni list Europske unije

               L 180/1

         ODLUKA VIJEĆA (EU) 2015/1098
   od 19. lipnja 2015.
   kojom se utvrđuje da Ujedinjena Kraljevina nije poduzela učinkovito djelovanje kao odgovor na Preporuku Vijeća od 2. prosinca 2009.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 126. stavak 8.,
   uzimajući u obzir preporuku Europske komisije,
   budući da:

               (1)

               U skladu s člankom 126. Ugovora o funkcioniranju Europske unije (UFEU) države članice trebaju izbjegavati prekomjerne državne deficite.

               (2)

               U skladu sa stavkom 4. Protokola (br. 15) o određenim odredbama koje se odnose na Ujedinjenu Kraljevinu Velike Britanije i Sjeverne Irske koji je priložen Ugovoru o Europskoj uniji i UFEU-u, obveza izbjegavanja prekomjernih državnih deficita iz članka 126. stavka 1. UFEU-a ne primjenjuje se na Ujedinjenu Kraljevinu, osim ako ona uvede euro. U stavku 5. tog Protokola predviđa se da Ujedinjena Kraljevina treba nastojati izbjeći prekomjerni državni deficit.

               (3)

               Pakt o stabilnosti i rastu temelji se na cilju zdravih državnih financija kao sredstvu jačanja uvjeta za stabilnost cijena i snažan održivi rast koji dovodi do otvaranja novih radnih mjesta. Pakt o stabilnosti i rastu uključuje Uredbu Vijeća (EZ) br. 1467/97 (1), koja je donesena kako bi se potaknulo brz ispravak prekomjernih deficita opće države.

               (4)

               Vijeće je 8. srpnja 2008., u skladu s člankom 104. stavkom 6. Ugovora o osnivanju Europske zajednice (UEZ), odlučilo da u Ujedinjenoj Kraljevini postoji prekomjerni deficit (2) te je toj zemlji izdalo Preporuku da nastoji ispraviti prekomjerni deficita najkasnije do financijske godine 2009./2010., u skladu s člankom 104. stavkom 7. UEZ-a i člankom 3. Uredbe (EZ) br. 1467/97. Vijeće je kao rok za poduzimanje učinkovitog djelovanja utvrdilo 8. siječnja 2009. (3).

               (5)

               U skladu s člankom 104. stavka 8. UEZ-a Vijeće je 27. travnja 2009. odlučilo da Ujedinjena Kraljevina nije poduzela učinkovito djelovanje kao odgovor na Preporuku Vijeća od 8. srpnja 2008. (4).

               (6)

               Prepoznajući činjenicu da je stanje proračuna Ujedinjene Kraljevine u 2009./2010. posljedica provedbe mjera u iznosu od oko 1,5 % BDP-a, koje su bile primjeren odgovor na Europski plan za gospodarski oporavak, i slobodnog djelovanja automatskih stabilizatora, Vijeće je 2. prosinca 2009., u skladu s člankom 126. stavkom 7. UFEU-a, izdalo revidiranu Preporuku, u kojoj se preporučuje da Ujedinjena Kraljevina okonča stanje prekomjernog deficita do 2014./2015. Preciznije, kako bi se deficit opće države smanjio na manje od 3 % BDP-a na vjerodostojan i održiv način, Ujedinjenoj Kraljevini preporučeno je da: (a) provede fiskalne mjere u 2009./2010. kako su planirane u proračunu za 2009., izbjegavajući daljnje mjere kojima se doprinosi pogoršanju javnih financija, te započne konsolidaciju u 2010./2011. kako bi deficit do 2014./2015. dovela na razinu nižu od referentne vrijednosti; (b) osigura prosječan godišnji fiskalni napor od 1,75 % BDP-a između 2010./2011. i 2014./2015., što bi također trebalo doprinijeti da se udio bruto državnog duga ponovno počne smanjivati i da se približi referentnoj vrijednosti zadovoljavajućom brzinom ponovnim uspostavljanjem primjerene razine primarnog suficita; (c) razradi dodatne mjere potrebne za postizanje ispravka prekomjernog deficita do 2014./2015. ako to dopuste konjunkturni uvjeti te ubrza smanjenje deficita ako gospodarski ili proračunski uvjeti budu bolji nego što se trenutačno očekuje. U svojoj Preporuci od 2. prosinca 2009. Vijeće je kao rok za poduzimanje učinkovitog djelovanja u skladu s člankom 3. stavkom 4. Uredbe (EZ) br. 1467/97 utvrdilo 2. lipnja 2010.

               (7)

               Komisija je 6. srpnja 2010., na temelju proljetne prognoze Komisije za 2010., zaključila da je Ujedinjena Kraljevina poduzela učinkovito djelovanje u skladu s Preporukom Vijeća od 2. prosinca 2009. te je smatrala da u tom trenutku nisu potrebni dodatni koraci u postupku u slučaju prekomjernog deficita.

               (8)

               Nova procjena djelovanja koje je poduzela Ujedinjena Kraljevina radi ispravljanja prekomjernog deficita do 2014./2015., kao odgovor na Preporuku Vijeća od 2. prosinca 2009., u skladu s člankom 126. stavkom 7. UFEU-a, dovodi do sljedećih zaključaka:

                           —

                           Zbog svjetske gospodarske i financijske krize u 2008./2009. Ujedinjena Kraljevina zabilježila je veliki pad rasta realnog BDP-a, što je utjecalo i na javne financije. Deficit opće države u financijskoj godini 2009./2010. porastao je na 10.9 % BDP-a. To je uvelike uzrokovano padom prihoda i većim rashodima za socijalno osiguranje zbog smanjenja gospodarske aktivnosti te poticajnim mjerama koje je vlada najavila za 2009./2010. Ujedinjena Kraljevina provela je plan konsolidacije, koji je prvenstveno usmjeren na smanjenja potrošnje i vraćanje deficita na put smanjenja.

                           —

                           U 2010./2011. deficit opće države iznosio je 9,1 % BDP-a. Mjere koje je Ujedinjena Kraljevina provela te godine temelje se na izvješću o preliminarnom proračunu (Pre-budget report) iz 2009. koje je najavljeno u prosincu, proračunu iz ožujka i drugom hitnom proračunu iz lipnja, koji je donesen nakon općih izbora. U listopadu 2010. objavljena je i revizija potrošnje (Spending Review). Općenito, mjere su uglavnom bile koncipirane na način da rezultate daju na kraju razdoblja i usmjerene na smanjenja potrošnje, a ne na povećanja poreza. U razdoblju do 2014./2015., planovi konsolidacije nisu znatno izmijenjeni proračunima iz ožujka, jesenskim predviđanjima (Autumn Statements) i pregledom potrošnje (Spending Round). Program koji je proveden u razdoblju od pet godina bio je prvenstveno usmjeren na znatna smanjenja potrošnje tijela državne uprave, uz zamrzavanja plaća i smanjenja troškova socijalne skrbi. Općenito, glavne najavljene mjere oporezivanja uključivale su povećanje osnovne stope PDV-a, uvođenje i povećanja poreza na banke, više doprinose za socijalno osiguranje, smanjenja stope poreza na dobit, povećanja olakšice za porez na dohodak, smanjenja stopa trošarina i mjere protiv izbjegavanja poreza. Od 2012./2013. na brojke o deficitu povoljno djeluju i prijenosi dividendi iz britanske središnje banke (Bank of England) putem Instrumenta za kupnju imovine (Asset Purchase Facility). Na temelju provedbe planova konsolidacije nominalni deficit smanjivao se svake godine na 7,7 % BDP-a u financijskoj godini 2011./2012., na 7,6 % BDP-a u 2012./2013., na 5,9 % BDP-a u 2013./2014. te na 5,2 % BDP-a u 2014./2015. Strukturni deficit iznosio je 7,0 % BDP-a u financijskoj godini 2010./2011., 5,9 % BDP-a u 2011./2012. i u 2012./2013., 4,6 % BDP-a u 2013./2014. te 4,7 % BDP-a u 2014./2015.

                           —

                           Prosječni strukturni napor iznosio je 0,7 % BDP-a u razdoblju između 2010./2011. i 2014./2015. Ako se uzme u obzir utjecaj revizija potencijalnog rasta proizvodnje između trenutačne prognoze i prognoze na kojoj se temelji Preporuka Vijeća od 2. prosinca 2009. te utjecaj kretanja prihoda u usporedbi sa standardnim elastičnostima u odnosu na rast BDP-a, prosječni se godišnji prilagođeni strukturni napor tijekom tog razdoblja procjenjuje na 1,1 % BDP-a, što je niže od prosječnog godišnjeg fiskalnog napora od 1,75 % koji je preporučilo Vijeće.

                           —

                           Procijenjeni kumulativni opseg diskrecijskih mjera konsolidacije utvrđenih između izvješća o preliminarnom proračunu (Pre-budget report) iz 2009. i jesenskog predviđanja (Autumn Statement) iz 2014. iznosi otprilike 3,5 % BDP-a u razdoblju između 2010./2011. i 2014./2015.

                           —

                           Bruto dug opće države nastavio se povećavati tijekom razdoblja provođenja postupka u slučaju prekomjernog deficita te je u 2014./2015. dosegao 88,4 % BDP-a. To pogoršanje udjela duga ponajviše je potaknuto ukupnim deficitom, ali i intervencijama u financijski sektor.

               (9)

               Navedeni čimbenici dovode do zaključka da, unatoč uspostavi i provedbi programa konsolidacije, Ujedinjena Kraljevina nije okončala stanje prekomjernog deficita do 2014./2015. Osim toga, Ujedinjena Kraljevina nije ostvarila prosječni fiskalni napor od 1,75 % koji je Vijeće preporučilo 2. prosinca 2009. Općenito, odgovor Ujedinjene Kraljevine na Preporuku Vijeća od 2. prosinca 2009., u skladu s člankom 126. stavkom 7. UFEU-a, nije bio zadovoljavajući,

         DONIJELO JE OVU ODLUKU:
   Članak 1.
   Ujedinjena Kraljevina nije poduzela učinkovito djelovanje kao odgovor na Preporuku Vijeća od 2. prosinca 2009.
   Članak 2.
   Ova je Odluka upućena Ujedinjenoj Kraljevini Velike Britanije i Sjeverne Irske.

      Sastavljeno u Luxembourgu 19. lipnja 2015.

            Za Vijeće

            Predsjednik

         J. REIRS

      (1)  Uredba Vijeća (EZ) br. 1467/97 od 7. srpnja 1997. o ubrzanju i pojašnjenju provedbe postupka u slučaju prekomjernog deficita (SL L 209, 2.8.1997., str. 6.).

      (2)  Odluka Vijeća 2008/713/EZ od 8. srpnja 2008. o postojanju prekomjernog deficita u Ujedinjenoj Kraljevini (SL L 238, 5.9.2008., str. 5.).

      (3)  Svi dokumenti povezani s postupkom u slučaju prekomjernog deficita za Ujedinjenu Kraljevinu dostupni su na: http://ec.europa.eu/economy_finance/economic_governance/sgp/deficit/countries/uk_en.htm

      (4)  Odluka Vijeća 2009/409/EZ od 27. travnja 2009. kojom se utvrđuje, u skladu s člankom 104. stavkom 8. Ugovora, je li Ujedinjena Kraljevina poduzela učinkovito djelovanje kao odgovor na Preporuku Vijeća od 8. srpnja 2008. na temelju članka 104. stavka 7. (SL L 132, 29.5.2009., str. 11.).